సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Second Hand Car కొంటున్నారా? మరి ఈ 5 అంశాలు గమనించారా?
కారు కండీషన్ ఎలా ఉందో ఒకటికి రెండు సార్లు చెక్ చేసుకోవాలి. కారును టెస్ట్ డ్రైవ్‌కు తీసుకెళ్లండి. దాన్ని మీకు నమ్మకమైన కారు మెకానిక్‌కు చూపించండి. అతని సలహాలను పరిగణలోకి తీసుకోండి.
Samayam Telugu | Updated:
Mar 17, 2019, 10:30AM IST
హైలైట్స్
మీ అవసరాలకు, బడ్జెట్‌కు తగిన కారును ఎంచుకోండి
కారు కండీషన్ ఎలా ఉందో చూడండి
వెహికల్ పత్రాలను పరిశీలించడం
ఇన్సూరెన్స్ క్లెయిమ్స్ ఉన్నాయేమో గమనించండి
దేశంలో చాలా మంది సెకండ్ హ్యాండ్ కార్లు కొంటుంటారు. వీరికి ప్రస్తుతం మార్కెట్‌లో చాలా ఆప్షన్లు అందుబాటులో ఉన్నాయి. అయితే సెకండ్ హ్యాండ్ కారు (ప్రిఓన్డ్ కారు) కొనేందుకు ముందు కొన్ని అంశాలను గమనించాలి. తొందరపడి కారు కొంటే అసలుకే ముప్పు రావొచ్చు.
బడ్జెట్ నిర్ణయించుకోండి
కారు కొనేందుకు వెళ్లినప్పుడు చాలా కార్లనే పరిశీలిస్తాం. ఒకదాని కన్నా ఎక్కువ కార్లు నచ్చితే.. అప్పుడు వారి ధరలను పోల్చి చూసుకోవాలి. ఒకవేళ ధర ఒకే విధంగా ఉంటే అప్పుడు మైలేజ్, తయారీ తేదీ వంటి అంశాలను పరిగణలోకి తీసుకోవాలి. అలాగే ఒక కారు ప్రీమియం కారు.. మరోకటి సాధారణ కారు అయితే అప్పుడు మీ అవసరం ప్రాతిపదికన కారును ఎంపిక చేసుకోవాలి. మీరు రోజూ కారులో ప్రయాణించాల్సి ఉంటే అప్పుడు మైలేజ్ ఇచ్చే కారును సెలెక్ట్ చేసుకోండి. అలాగే ప్రీమియం కారుతో పోలిస్తే సాధారణ కారు మెయింటెనెన్స్ కూడా తక్కువగానే ఉంటుంది.
Recommended byColombia
కారు కండీషన్
ఇప్పటికే ఉపయోగించిన కారును కొనుగోలు చేస్తున్నాం కనుక కారు కండీషన్ ఎలా ఉందో ఒకటికి రెండు సార్లు చూసుకోవాలి. కారును టెస్ట్ డ్రైవ్‌కు తీసుకెళ్లండి. దాన్ని మీకు నమ్మకమైన కారు మెకానిక్‌కు చూపించండి. అతని సలహాలను పరిగణలోకి తీసుకోండి.
డాక్యుమెంట్స్
సెకండ్ హ్యాండ్ వెహికల్ కొనేముందు దానికి సంబంధించిన అన్ని పత్రాలను నిశితంగా పరిశీలించండి. రిజిస్ట్రేషన్ సర్టిఫికేట్ (ఆర్‌సీ)ను చూస్తే కారు ఎప్పటిదో అర్థమౌతుంది. కారు ఓనర్ పన్ను చెల్లింపు పత్రాలు, ఒరిజినల్ ఇన్‌వాయిస్, కారు లోన్ అందించిన సంస్థ నుంచి ఎన్‌ఓసీ, రోడ్ ట్యాక్స్ రిసిప్ట్ వంటి వాటిని చెక్ చేయండి. కారు అమ్మే వ్యక్తి, కొనే వ్యక్తి ఇద్దరూ కూడా ఆర్‌టీఓ ఫామ్ 29, ఫామ్ 30పై సంతకం చేయాల్సి ఉంటుంది. అప్పుడు కారు కొనే వ్యక్తి పేరు మీదకు మారుతుంది. అలాగే కారు అమ్మే వ్యక్తి ఫామ్ 28 కూడా అందించాల్సి ఉంటుంది. కారు వేరే వ్యక్తి పేరు మీదకు మార్చేదుకు సమతి తెలియజేసే పత్రమే ఇది.
కారు ఇన్సూరెన్స్
సెకండ్ హ్యాండ్ కారు కొనేముందు వెహికల్ ఇన్సూరెన్స్ పత్రాలను గమనించండి. కారుకు బీమా మొత్తం ఎంత ఉందో చూడండి. గత 2 నుంచి 3 ఏళ్లకు సంబంధించిన నో క్లెయిమ్ బోనస్ వివరాలు తెలుసుకోండి. క్లెయిమ్స్ ఎక్కువగా ఉన్నాయంటే కారు తరచుగా ప్రమాదాలకు గురైందని అర్థం. దీంతో కారుకు ఎక్కువ రిపేర్లు అయ్యాయని అంచనాకు రావొచ్చు. సెల్లర్ పేరు మీదున్న ఇన్సూరెన్స్‌ను మీ పేరుకి మార్చుకోండి. లేకపోతే కొత్త పాలసీ తీసుకోండి.
మోడిఫికేషన్స్ అవసరమేమో చూడండి
రిపేర్లతోపాటు కారును ఏమైన మోడిఫైడ్ చేయాలేమో చూడండి. కొన్నింటికి అప్‌గ్రేడ్ అవసరం కావొచ్చు. సేఫ్టీ, కంఫర్టబుల్ వంటి అంశాల కోసం కారును మోడిఫై చేసుకోవచ్చు. కారు మోడిఫై ధర ఎక్కువగా ఉంటే.. అప్పుడు తక్కువ ధరకు అందుబాటులో ఉన్న కొత్త కారు కొనడం మంచింది.